  Туспуктэм: Иван Коновалов Майя Бывальцева 21-тӥ гудырикшконэ ӵукна Удмуртиын «Время выбрало нас» автопробеглы кутскон сётӥзы. Пыриськисьёс Ижкарысь Ялан ӝуась тыл дорын митинг ортчытӥзы, сяськаос понӥзы но сюрес вылэ потӥзы. Со сярысь «Защитники Отечества» кун фондлэн улосвыл ёзэтэз ивортӥз. « Ми быдэс элькунэтӥ ортчомы но нимысьтыз ожгар ужрад интыын асьме воргоронъёсын лэсьтӥськись подвигъёс сярысь вералом, матысь адямиоссы понна сюлмаськись семьяосы вуылом » Максим Шумихин, «Защитники Отечества» кун фондлэн улосвыл ёзэтэзлэн кивалтӥсез Куать машинаослэсь автопробег кык нунал кыстӥськоз. Вордӥськонэ Увае, Можгае, Сарапулэ, Воткае вуылозы, собере Эграетӥ, Глазкаретӥ ортчозы но Ижысь Шор площаде берытскозы. Ужрадэз Россилэн куншетэзлэ нуналэзлы но Россиысьофицерлэн нуналэзлы тупатӥзы. Пробегез «Российский союз ветеранов Афганистана и специальных военных операций» огъяросси огазеяськонлэн улосвыл ёзэтэз но «Защитники Отечества» кун фондлэн улосвыл ёзэтэз радъязы. Тегъёс: Удмуртия Мерлык нимысьтызужрад  